โปรดสรุปบทความเรื่องอำนาจของเจ้าพนักงานพิทักษ์ทรัพย์ ตามคำพิพากษาฎีกาที่ 3902/2549 และ 7128-7131/2552 ให้หน่อยครับ
เรื่องการจำกัดอำนาจของลูกหนี้ที่ถูกพิทักษ์ทรัพย์ตามมาตรา 22 (3) คำพิพากษาฎีกาที่ 3902/2549 และ 7128-7131/2552  เมื่อศาลมีคำสั่งพิทักษ์ทรัพย์เด็ดขาดแล้ว ผลของคำสั่งพิทักษ์ทรัพย์เด็ดขาดมีผลกระทบต่อเจ้าหนี้ ลูกหนี้ และเจ้าพนักงานพิทักษ์ทรัพย์ ในกรณีผลต่อเจ้าพนักงานพิทักษ์ทรัพย์ ตามมาตรา 22 เมื่อศาลสั่งพิทักษ์ทรัพย์ของลูกหนี้แล้ว เจ้าพนักงานพิทักษ์ทรัพย์แต่ผู้เดียวมีอำนาจดังต่อไปนี้ (1) จัดการและจำหน่ายทรัพย์สินของลูกหนี้ หรือกระทำการที่จำเป็นเพื่อให้กิจการของลูกหนี้ที่ค้างอยู่เสร็จสิ้นไป (2) เก็บรวบรวมและรับเงิน หรือทรัพย์สินซึ่งจะตกได้แก่ลูกหนี้ หรือซึ่งลูกหนี้มีสิทธิจะได้รับชำระหนี้จากผู้อื่น (3) ประนีประนอมยอมความ หรือฟ้องร้อง หรือต่อสู้คดีใดๆ เกี่ยวกับทรัพย์สินของลูกหนี้ (ดูมาตรา 24 ประกอบด้วย) ตามมาตรา 22 (3) หมายความว่า เมื่อศาลมีคำสั่งพิทักษ์ของลูกหนี้แล้ว เจ้าพนักงานพิทักษ์ทรัพย์แต่เพียงผู้เดียวมีอำนาจประนีประนอมยอมความฟ้องร้องหรือต่อสู้คดีใดๆ เกี่ยวกับทรัพย์สินของลูกหนี้ที่อยู่ในอำนาจการจัดการของเจ้าพนักงานพิทักษ์ทรัพย์ และเป็นคดีที่เกิดใหม่หลังจากลูกหนี้ถูกพิทักษ์ทรัพย์แล้วถ้าลูกหนี้มีสิทธิเรียกร้อง หรือกองทรัพย์สินของลูกหนี้มีสิทธิเรียกร้องต่อใครถ้าจะฟ้องคดีกัน เจ้าพนักงานพิทักษ์ทรัพย์ก็ฟ้องคดีแทน หรือใครฟ้องลูกหนี้หลังจากที่ลูกหนี้ถูกพิทักษ์ทรัพย์แล้ว เจ้าพนักงานพิทักษ์ทรัพย์ก็จะเข้าไปต่อสู้คดีแทน ศาลฎีกาแปลความว่าเป็นดุลพินิจของเจ้าพนักงานพิทักษ์ทรัพย์ที่จะเข้าว่าคดีหรือไม่ก็ได้ แต่ถ้าเจ้าพนักงานพิทักษ์ทรัพย์เข้าว่าคดีแทนลูกหนี้แล้วแพ้ เจ้าหนี้ตามคำพิพากษามีสิทธิขอรับชำระหนี้ได้ภายในกำหนดเวลา 2 เดือน นับจากวันคดีถึงที่สุด และการจำกัดอำนาจของลูกหนี้ที่ถูกพิทักษ์ทรัพย์ในการฟ้องร้องหรือต่อสู้คดีใด ๆ เกี่ยวกับทรัพย์สินของลูกหนี้ตามมาตรา 22 (3) เป็นการจำกัดเฉพาะในทางแพ่งเท่านั้น ไม่รวมถึงการฟ้องร้องหรือต่อสู้คดีอาญาด้วย เป็นการจำกัดเฉพาะในทางแพ่งเท่านั้น
เรื่องการจำกัดอำนาจของลูกหนี้ที่ถูกพิทักษ์ทรัพย์ตามมาตรา 22 (3) 
คำพิพากษาฎีกาที่ 3902/2549 และ 7128-7131/2552 เมื่อศาลมีคำสั่งพิทักษ์ทรัพย์เด็ดขาดแล้ว ผลของคำสั่งพิทักษ์ทรัพย์เด็ดขาดมีผลกระทบต่อเจ้าหนี้ ลูกหนี้ และเจ้าพนักงานพิทักษ์ทรัพย์ ในกรณีผลต่อเจ้าพนักงานพิทักษ์ทรัพย์ ตามมาตรา 22 เมื่อศาลสั่งพิทักษ์ทรัพย์ของลูกหนี้แล้ว เจ้าพนักงานพิทักษ์ทรัพย์แต่ผู้เดียวมีอำนาจดังต่อไปนี้ 
(1) จัดการและจำหน่ายทรัพย์สินของลูกหนี้ เพื่อให้กิจการของลูกหนี้ที่ค้างอยู่เสร็จสิ้นไป 
(2) เก็บรวบรวมเงิน หรือทรัพย์สินให้แก่ลูกหนี้ 
(3) ดำเนินคดีใดๆ เกี่ยวกับทรัพย์สินของลูกหนี้
ประมวลกฎหมายแพ่งและพาณิชย์,คำพิพากษาศาลฎีกา